Jong pa sterf ná jagongeluk | Maroela Media
Jong pa sterf ná jagongeluk
JP Kleingeld Foto: Facebook
JP Kleingeld (24) is Maandagoggend oorlede nadat hy tydens 'n jagtog per ongeluk geskiet is.
"Niemand is nog weens die skietery in hegtenis geneem nie," het kol. Ronel Otto, woordvoerder van die polisie, aan Maroela Media gesê.
Kleingeld het op 12 Julie op 'n plaas in Alldays, Limpopo, 'n bakkie bestuur en van sy vriende het agter op die bakkie gestaan. Een van die vriende se .308-jaggeweer het per ongeluk afgegaan en hy is in die kop getref.
"Dit is nog nie duidelik waarom die geweer afgegaan het nie. Die polisie sal die voorval ondersoek," het Otto bygevoeg. "'n Klag van moord of strafbare manslag sal ondersoek word. Ons wag egter op 'n beslissing van die direkteur van openbare vervolging."
Kleingeld en sy vrou, Anika, is laat in April vanjaar getroud. Hulle verwag 'n tweeling, Amber en Micayla. Die dogtertjies word op 2 September verwag. Anika het op haar Facebook-blad geskryf: "Liewe Jesus het finaal die beste deel van my lewe kom haal… Rus sag engel van my hart, ons sal weer ontmoet… Ek's onbeskryflik baie lief vir jou, ek en jou 2 dogtertjies.. Ek sal baie mooi na hulle kyk, dis die grootste belofte wat ek aan jou maak.. Moet ons asseblief nooit vergeet nie… I love you baby!!!!" [sic]
Jagongeluk: Man aangekla ná vriend se dood
dood jag Limpopo Skiet
Mandela word "al hoe sterker"
Goeie nuus vir Kurt Darren
'n Verlaging in rentekoerse moontlik
magdel · 6 jaar gelede
Hi is so jammer om te lees maar j moet sterk wees en glo en vertrou in god hy sal jou nooit vergeet nie maar daar waar hy nu is hy veilig en hy sal altyd waak oor julle en baie geluk met jou 2ling en weet net god is altyd daar wees sterk kyk mooi na jou self
Hans Pretorius · 6 jaar gelede
Ek se nie ongelukke gebeer nie maar die vriend se 308 se bolt lock moes nie in plek gewees het nie. Veiligheids reels dui dit aan. Nou moet die dame hulle 2 klein dogtertjies alleen groot maak
Bernice Spies · 6 jaar gelede
Anika, baie jammer dat JP van jul weggeneem is. Glo net dat God n doel daarmee het, Hy het vir JP nodig aan Sy sy. Weet ook dat God na jou en die 2 dogtertjies sal omsien. Wees sterk al is dit moeilik.
Mnr en Mev van der Linde, kyk mooi na jul dogter en 2 kleindogters, ek glo die baba's se koms sal effens help om die ergste leemte te vul.